ডেরেক প্রিঙ্গল
ডেরেক রেমন্ড প্রিঙ্গল (ইংরেজি: Derek Pringle; জন্ম: ১৮ সেপ্টেম্বর, ১৯৫৮) নাইরোবিতে জন্মগ্রহণকারী কেনীয় বংশোদ্ভূত সাবেক ইংরেজ আন্তর্জাতিক ক্রিকেটার। বর্তমানে তিনি ক্রিকেট সংবাদদাতা হিসেবে কাজ করছেন। ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন 'মি. ডেরেক' নামে পরিচিত ডেরেক প্রিঙ্গল। ফ্লেস্টেড স্কুলে অধ্যয়ন শেষে ক্যামব্রিজের ফিৎজউইলিয়াম কলেজে পড়াশোনা করেন তিনি। দলে তিনি মূলতঃ বোলার ছিলেন। ডানহাতে মিডিয়াম বোলিং করার পাশাপাশি ডানহাতে নিচেরসারিতে কার্যকরী ব্যাটিং করতেন। ১৯৭৮ থেকে ১৯৯৩ সময়কালে ঘরোয়া প্রথম-শ্রেণীর ক্রিকেটে এসেক্সের পক্ষে খেলেন। এছাড়াও, এমসিসি ও কেমব্রিজ বিশ্ববিদ্যালয়ের পক্ষে খেলেছেন।